
Program utroška sredstava naknade za zadržavanje nezakonito izgrađenih zgrada u prostoru na području Općine Vojnić za 2027. godinu donosi se sukladno članku 31. Zakona o postupanju s nezakonito izgrađenim zgradama („Narodne novine“, broj 86/12, 143/13, 65/17, 14/19 i 48/26).
Sukladno navedenom Zakonu, 30 % sredstava naknade prihod je proračuna jedinice lokalne samouprave na čijem se području nalazi nezakonito izgrađena zgrada. Navedena sredstva koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja, prema programu koji donosi predstavničko tijelo jedinice lokalne samouprave.
U Proračunu Općine Vojnić za 2027. godinu planirana su sredstva u ukupnom iznosu od 3.539,25 eura, od čega se 2.000,00 eura odnosi na planirane prihode od naknade za 2027. godinu, dok se 1.539,25 eura odnosi na neutrošena sredstva iz prethodnih godina.
Cjelokupan raspoloživi iznos planira se utrošiti za financiranje aktivnosti u okviru programa Prostorno planiranje i uređenje općine, odnosno za izradu i izmjene dokumenata prostornog uređenja.
Planiranim sredstvima financirat će se aktivnosti prostornog planiranja kojima se stvaraju preduvjeti za plansko i održivo uređenje prostora, sanaciju područja zahvaćenih nezakonitom gradnjom te poboljšanje uvjeta života u naseljima na području Općine Vojnić.
Utrošak sredstava provodit će se namjenski, u skladu sa zakonskim odredbama i planiranim proračunskim sredstvima za 2027. godinu.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 361-01/26-01/__
URBROJ: 2133-17-03-26-1
Vojnić, ______________ 2026. godine


Na temelju članka 31. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17, 14/19 i 48/26) i članka 30. Statuta Općine Vojnić („Službeni glasnik Općine Vojnić“, broj 01/21 i 03/25) Općinsko vijeće Općine Vojnić na __. sjednici održanoj dana ____________ 2026. godine usvojilo je


PROGRAM UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH
ZGRADA U PROSTORU NA PODRUČJU OPĆINE VOJNIĆ ZA 2027. GODINU

Članak 1.

Programom utroška sredstava naknade za zadržavanje nezakonito izgrađenih zgrada u prostoru na području općine Vojnić za 2027. godinu (u daljnjem tekstu: Program) utvrđuje se namjena korištenja i kontrola utroška sredstava naknade namijenjenih za izradu i izmjenu prostornih planova.

Članak 2.

U Proračunu Općine Vojnić za 2027. godinu predviđaju se sredstva naknade za zadržavanje nezakonito izgrađenih zgrada u prostoru na području općine Vojnić za 2027. godinu u iznosu od  3.539,25 eura, a utrošit će se kako slijedi:

	PLANIRANI PRIHODI OD NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU ZA 2027. GODINU
	2.000,00

	NEUTROŠENA SREDSTVA IZ PRETHODNIH GODINA
	1.539,25

	PLANIRANI RASHOD OD PRIKUPLJENIH SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU

	K100002 Prostorno planiranje i uređenje općine Dokumenti prostornog uređenja (prostorni planovi i ostalo)
	3.539,25

	UKUPNO
	3.539,25



Članak 3.

Program se donosi temeljem članka 31. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17 i 14/19) kojim se utvrđuju uvjeti i način korištenja sredstava prikupljenih s osnova naknade.
Trideset posto sredstva naknade prihod su proračuna jedinice lokalne, odnosno područne (regionalne) samouprave čije upravno tijelo donosi rješenje o izvedenom stanju, a koriste se namjenski za rad tih upravnih tijela.
Trideset posto sredstava naknade prihod su državnog proračuna Republike Hrvatske kada rješenje o izvedenom stanju donosi Agencija, a koriste se namjenski za njezin rad.
Trideset posto sredstva naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.
Četrdeset posto sredstva naknade prihod su državnog proračuna Republike Hrvatske, a koriste se namjenski za provedbu  Zakona, uklanjanje zgrada izgrađenih bez akta za građenje, za uspostavu i održavanje informacijskog sustava izdavanja akata za provedbu dokumenata prostornog uređenja, građenje i uporabu građevina te za uspostavu i održavanje katastra nekretnina.
Programom su planirana sredstva u iznosu od 2.000,00 eura prema Proračunu za 2027. godinu i 1.539,25 eura neutrošenih sredstava iz prethodnih godina. 

Članak 4.

Ovaj Programa stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja  2027. godine.



OPĆINSKO VIJEĆE 
PREDSJEDNIK
Ramo Čović

